
106 DR 31.10.2019 

 

 

portal ini untuk menyemak status mereka sama ada layak dimasukkan sebagai penerima 
subsidi bersasar. Daripada 3,682,079 itu kami telah dapat membantu dan 
mengemaskinikan hampir 736,114 semakan yang kemudiannya akan kami 
muktamadkan jumlah yang layak untuk dimasukkan sebagai tambahan kepada 2.9 juta.  

Untuk itu, saya suka mengambil peluang ini mengajak semua rakan-rakan Ahli 
Yang Berhormat kalau masih lagi mempunyai maklumat tentang rakyat di kawasan kita 
yang termasuk dalam kategori sebenarnya layak tetapi belum lagi mendaftar dan berbuat 
demikian untuk segera memasukkan nama bagi membolehkan mereka ini menikmati 
subsidi bersasar mulai Januari tahun hadapan. Tuan Yang di-Pertua, saya juga...  

Datuk Seri Haji Ahmad bin Haji Maslan [Pontian]: Yang Berhormat Menteri. 

Datuk Seri Dr. Ronald Kiandee [Beluran]:  Beluran, Tuan Yang di-Pertua. 

Tuan Yang di-Pertua: Saya ingat Yang Berhormat Jelebu mempunyai hak 
kerana dia bangun lebih awal lagi. 

Dato’ Jalaluddin bin Alias [Jelebu]: Terima kasih Tuan Yang di-Pertua. Yang 
Berhormat Menteri, walaupun Yang Berhormat Menteri belum sampai ke tajuk ini tetapi 
saya tak boleh tangguhkan pertanyaan saya ini kerana ini adalah berhubung dengan 
nyawa manusia, Yang Berhormat Menteri. Baru-baru ini, kawasan saya dilanda banjir 
yang teruk. Sangat teruk sehinggakan ada lebih kurang 180 keluarga dipindahkan dan 
ada satu badan menyambut saranan Yang Berhormat Menteri tentang food bank ini. Ada 
satu badan, Pertubuhan Kebajikan Amal En Xin dan bersama-sama dengan Tein Xin 
Light and Heart, bersama-sama dengan Zen Jin Soup Kitchen.  

Saya ingat ini daripada syarikat yang dipilih oleh kementerian untuk 
menjalankan program food bank ini. Kemudian ada lagi bersama dengan Syarikat PCH, 
bersama dengan satu badan MYS Travel Sdn. Berhad, dan beberapa syarikat badan-
badan NGO yang dikatakan membawa suara kementerian, menyambut saranan 
kementerian tentang food bank. Dah baik dah, Yang Berhormat Menteri. In fact, saya 
dahulu bahas, debate, saya puji langkah kementerian tentang Food Bank ini untuk 
membantu golongan B40 dan golongan kurang mampu apatah lagi bagi mereka mangsa 
banjir. 

Akan tetapi Yang Berhormat Menteri, persoalan saya ialah kesemua bahan 
makanan yang dihantar kepada mangsa-mangsa banjir- ini sebagai contoh roti dan juga 
sardin dan juga mi Maggi termasuk makanan barangan di dalam tin, hampir kesemua 
makanan ini adalah makanan barangan luput tempoh. Luput tempoh, Yang Berhormat 
Menteri.  

Saya ada bukti dan barang makanan pun kita dapatkan balik daripada penerima 
ini. Kalau kita tengok akta, Yang Berhormat Menteri, bila tamat tempoh luput barangan 
ini, dia adalah di bawah Akta Makanan Beracun. Jadi minta penjelasan Yang Berhormat 
Menteri tentang kes ini dan ini berlaku di kawasan Parlimen saya. Baru minggu lepas, 
Yang Berhormat Menteri. Terima kasih. 

Datuk Seri Saifuddin Nasution bin Ismail: Tuan Yang di-Pertua, kalau 
mengikut tertibnya, saya harus bertanggungjawab untuk menyelesaikan soalan-soalan 
yang telah dibangkitkan semasa sesi perbahasan supaya berlaku adil untuk saya 
memberikan respons. Namun, Yang Berhormat Jelebu membangkitkan satu perkara 
baharu tetapi saya perlu memberikan jawapannya. Semua pertubuhan atau badan-badan 
yang disebut oleh Yang Berhormat tadi adalah tidak termasuk dalam senarai rakan 
strategik kementerian. Rakan strategik kementerian adalah Mutiara Food Bank, Kechara 
Soup Kitchen, Food Aid Foundation, Lost Food. Setakat ini baru empat dan ada 430 
pasar raya, hypermarket, superstore yang sebagai pihak penyumbang. 

Perlu saya ingatkan, lama sebelum kami mulakan di Malaysia ini sudah pun 
berlaku ataupun sudah pun berlangsung inisiatif Food Bank yang telah dijalankan oleh 
pelbagai pihak. Okey? Kami cuma menyusun supaya ada unsur kawal selia supaya hal 
yang berlaku itu tidak berlaku. Sebab itu sepanjang program Food Bank seliaan 
kementerian berlangsung, di universiti, 19 buah daripada 20 buah universiti telah kami 
datangkan program, 6,500 pelajar daripada golongan miskin mendapat manfaat.  

Sehingga sekarang, alhamdulillah tak ada satu kes yang seperti dibangkitkan 
oleh Yang Berhormat Jelebu. Di luar sana di peringkat komuniti, lebih daripada 365 ribu 
buah keluarga isi rumah telah mendapat manfaat program ini. Sejak Ogos tahun lepas 
sehingga sekarang, dah setahun lebih, alhamdulillah melalui rejim dan disiplin tapisan 
yang ketat, tak ada satu kes yang dilaporkan di mana penerima mendapat bahan yang 
luput. Okey? 



portal ini untuk menyemak status mereka sama ada layak dimasukkan sebagai penerima subsidi bersasar. Daripada 3,682,079 itu kami telah dapat membantu dan mengemaskinikan hampir 736,114 semakan yang kemudiannya akan kami muktamadkan jumlah yang layak untuk dimasukkan sebagai tambahan kepada 2.9 juta. Untuk itu, saya suka mengambil peluang ini mengajak semua rakan-rakan Ahli Yang Berhormat kalau masih lagi mempunyai maklumat tentang rakyat di kawasan kita yang termasuk dalam kategori sebenarnya layak tetapi belum lagi mendaftar dan berbuat demikian untuk segera memasukkan nama bagi membolehkan mereka ini menikmati subsidi bersasar mulai Januari tahun hadapan. Tuan Yang di-Pertua, saya juga... Datuk Seri Haji Ahmad bin Haji Maslan [Pontian]: Yang Berhormat Menteri. Datuk Seri Dr. Ronald Kiandee [Beluran]: Beluran, Tuan Yang di-Pertua. Tuan Yang di-Pertua: Saya ingat Yang Berhormat Jelebu mempunyai hak kerana dia bangun lebih awal lagi. Dato' Jalaluddin bin Alias [Jelebu]: Terima kasih Tuan Yang di-Pertua. Yang Berhormat Menteri, walaupun Yang Berhormat Menteri belum sampai ke tajuk ini tetapi saya tak boleh tangguhkan pertanyaan saya ini kerana ini adalah berhubung dengan nyawa manusia, Yang Berhormat Menteri. Baru-baru ini, kawasan saya dilanda banjir yang teruk. Sangat teruk sehinggakan ada lebih kurang 180 keluarga dipindahkan dan ada satu badan menyambut saranan Yang Berhormat Menteri tentang food bank ini. Ada satu badan, Pertubuhan Kebajikan Amal En Xin dan bersama-sama dengan Tein Xin Light and Heart, bersama-sama dengan Zen Jin Soup Kitchen. Saya ingat ini daripada syarikat yang dipilih oleh kementerian untuk menjalankan program food bank ini. Kemudian ada lagi bersama dengan Syarikat PCH, bersama dengan satu badan MYS Travel Sdn. Berhad, dan beberapa syarikat badan- badan NGO yang dikatakan membawa suara kementerian, menyambut saranan kementerian tentang food bank. Dah baik dah, Yang Berhormat Menteri. In fact, saya dahulu bahas, debate, saya puji langkah kementerian tentang Food Bank ini untuk membantu golongan B40 dan golongan kurang mampu apatah lagi bagi mereka mangsa banjir. Akan tetapi Yang Berhormat Menteri, persoalan saya ialah kesemua bahan makanan yang dihantar kepada mangsa-mangsa banjir- ini sebagai contoh roti dan juga sardin dan juga mi Maggi termasuk makanan barangan di dalam tin, hampir kesemua makanan ini adalah makanan barangan luput tempoh. Luput tempoh, Yang Berhormat Menteri. Saya ada bukti dan barang makanan pun kita dapatkan balik daripada penerima ini. Kalau kita tengok akta, Yang Berhormat Menteri, bila tamat tempoh luput barangan ini, dia adalah di bawah Akta Makanan Beracun. Jadi minta penjelasan Yang Berhormat Menteri tentang kes ini dan ini berlaku di kawasan Parlimen saya. Baru minggu lepas, Yang Berhormat Menteri. Terima kasih. Datuk Seri Saifuddin Nasution bin Ismail: Tuan Yang di-Pertua, kalau mengikut tertibnya, saya harus bertanggungjawab untuk menyelesaikan soalan-soalan yang telah dibangkitkan semasa sesi perbahasan supaya berlaku adil untuk saya memberikan respons. Namun, Yang Berhormat Jelebu membangkitkan satu perkara baharu tetapi saya perlu memberikan jawapannya. Semua pertubuhan atau badan-badan yang disebut oleh Yang Berhormat tadi adalah tidak termasuk dalam senarai rakan strategik kementerian. Rakan strategik kementerian adalah Mutiara Food Bank, Kechara Soup Kitchen, Food Aid Foundation, Lost Food. Setakat ini baru empat dan ada 430 pasar raya, hypermarket, superstore yang sebagai pihak penyumbang. Perlu saya ingatkan, lama sebelum kami mulakan di Malaysia ini sudah pun berlaku ataupun sudah pun berlangsung inisiatif Food Bank yang telah dijalankan oleh pelbagai pihak. Okey? Kami cuma menyusun supaya ada unsur kawal selia supaya hal yang berlaku itu tidak berlaku. Sebab itu sepanjang program Food Bank seliaan kementerian berlangsung, di universiti, 19 buah daripada 20 buah universiti telah kami datangkan program, 6,500 pelajar daripada golongan miskin mendapat manfaat. Sehingga sekarang, alhamdulillah tak ada satu kes yang seperti dibangkitkan oleh Yang Berhormat Jelebu. Di luar sana di peringkat komuniti, lebih daripada 365 ribu buah keluarga isi rumah telah mendapat manfaat program ini. Sejak Ogos tahun lepas sehingga sekarang, dah setahun lebih, alhamdulillah melalui rejim dan disiplin tapisan yang ketat, tak ada satu kes yang dilaporkan di mana penerima mendapat bahan yang luput. Okey?.